Държавен вестник, бр. 82, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  82
(2) Офертите се разглеждат и оценяват в 
съответствие с конкурсните изисквания и ме­
тодиката за оценка на офертите.
Чл. 31. Въз основа на извършеното оценяване 
комисията изготвя протокол за класиране на 
участниците, съдържащ:
1. датата на проведените заседания; 
2. списък на допуснатите до участие в кон­
курса кандидати, подали оферти;
3. отстранените от участие кандидати в кон­
курса и мотиви за отстраняването им;
4. участника, класиран на първо място в 
съответствие с приетата методика за оценка;
5. класираните на второ и следващо място 
участници и общите им оценки;
6. мотивите за класирането, изготвени въз 
основа на разгледаните оферти.
Чл. 32. (1) Протоколът по чл. 31 се изпраща 
в срок до 3 работни дни на компетентния орган 
по чл. 7 ЗПБ за утвърждаване на класирането, 
направено от комисията.
(2) Ако в конкурсните книжа не е предви­
дено друго, депозитите на всички кандидати и 
участници в процедурата се възстановяват в 
15-дневен срок от влизането в сила на разре­
шението за търсене и/или проучване или на 
решението за предоставяне на концесия.
(3) Депозитът не се възстановява на участ­
ник, определен за титуляр или концесионер, 
който откаже да сключи договор или да склю­
чи договор при условията и параметрите на 
подадената от него оферта.
Г л а в а  п е т а
ПРОВЕЖДАНЕ НА ТРЪЖНА ПРОЦЕДУРА
Раздел I
Откриване на процедурата
Чл. 33. (1) Тръжната процедура се открива 
със заповедта по чл. 43, ал. 3 или с решението 
на Министерския съвет по чл. 44, ал. 3 или по 
чл. 45, ал. 3 ЗПБ.
(2) С акта по ал. 1 се определят:
1. обектът на разрешението или концесията;
2. срокът на концесията – при търг за пре­
доставяне на концесия;
3. срокът за провеждане на търга, който не 
може да е по-кратък от 45 дни и по-дълъг от 
90 дни от датата на обнародване на заповедта, 
съответно на решението;
4. срокът за закупуване на тръжните книжа, 
който при търг за издаване на разрешение за 
търсене и/или проучване на нефт и/или газ 
и/или за проучване на подземни богатства 
в континенталния шелф и в изключителната 
икономическа зона не може да бъде по-кратък 
от 120 дни и по-дълъг от 180 дни от обнарод­
ването на решението на Министерския съвет 
по чл. 44, ал. 3 ЗПБ;
5. мястото и срокът, в който се приемат 
документите за участие в търга;
6. размерът на депозита и срокът, в който 
трябва да бъде внесен;
7. първоначалната цена на правото да се 
търси и/или проучва, съответно на минимал­
ното концесионно плащане;
8. министърът или ръководителят на ведом­
ството, на когото се възлага провеждането на 
търга за предоставяне на концесия;
9. други условия на търга.
(3) Заповедта по чл. 43, ал. 3 ЗПБ се об­
народва в „Държавен вестник“ и на интернет 
страницата на компетентния орган по чл. 7 ЗПБ. 
(4) Решението на Министерския съвет по 
чл. 44, ал. 3 ЗПБ се обнародва в „Държавен 
вестник“, на интернет страницата на Минис­
терския съвет и в „Официален вестник“ на 
Европейския съюз.
(5) Решението на Министерския съвет по 
чл. 45, ал. 3 ЗПБ се обнародва в „Държавен 
вестник“ и на интернет страницата на Минис­
терския съвет.
Чл. 34. (1) Първоначалната цена на пра­
вото да се търси и/или проучва се определя 
в зависимост от конкретните особености на 
площта и разположеното в границите на 
нейната територия установено находище, 
очакваните приходи от бъдещ добив, както и 
от направените фактически разходи на дър­
жавата за извършени геоложки изследвания и 
за установяване на запасите и/или ресурсите 
в находището.
(2) Определената минимална цена в проце­
дури за предоставяне на концесия за добив е 
равна на минималното концесионно плащане, 
изчислено съгласно Наредбата за принципите 
и методиката за определяне на концесионното 
възнаграждение за добив на подземни богатства 
по реда на ЗПБ, приета с Постановление № 127 
на Министерския съвет от 1999 г. (обн., ДВ, 
бр. 59 от 1999 г.; изм. и доп., бр. 46 от 2007 г.), 
и изготвените за целта концесионни анализи.
(3) При провеждане на търг с явно наддаване 
стъпката на наддаване, определена с тръжните 
книжа, не може да бъде по-малка от 5 на сто 
и повече от 10 на сто от първоначалната цена.
Чл. 35. (1) Тръжните книжа задължително 
съдържат:
1. копие от заповедта по чл. 43, ал. 3, съот­
ветно от решението по чл. 44, ал. 3 или чл. 45, 
ал. 3 ЗПБ;
2. карта (схема) в подходящ мащаб с обозна­
чена номерация и координати на характерните 
гранични точки на площта за търсене и/или 
проучване или на концесията за добив;
3. предварително изготвена и задължителна 
за изпълнение от титуляря на правата или от 
концесионера минимална работна програма, 
одобрена със заповедта по чл. 43, ал. 3, съ­
ответно с решението по чл. 44, ал. 3 или по 
чл. 45, ал. 3 ЗПБ, която съдържа: